Downloaded from YTS.MX
Official YIFY movies site: YTS.MX
NETFLIX-DOKUMENTTI
Tahdon muuttua sateeksi Joka pesee katon puhtaaksi
Tahdon muuttua aalloksi Joka pyyhkäisee menneen mukanaan
Tahdon muuttua tuleksi, Polttavaksi ja puhdistavaksi
Mutta jos voin, tahdon olla minä itse
Nyt esittelen itseni.
Nimeni on Yin Yuguo.
Olen 16-vuotias.
Olen aina asunut Kiinan Kunmingissa.
Unissani olen usein lohikäärme.
Voin mennä minne tahdon, tutustua maailmaan -
ja etsiä oman paikkani.
Minusta on mukava keskustella englanniksi.
Nautin sanavarastoni laajentamisesta. Siksi kirjoitan teille täällä.
Rakastan kirjallisuutta -
ja luen enimmäkseen keski- ja itäeurooppalaisia kirjoja.
Olen kymmenennellä luokalla.
Tunnen olevani pimeässä tyrmässä siipiään räpyttelevä lohikäärme.
Rakastan runokirjoja, erityisesti itäeurooppalaisten romantikkojen runoja.
Monen mielestä ne kirjat ovat hyödyttömiä, koska niistä ei ole apua kokeissa.
Puolalainen runoilija sanoi: "Pidän enemmän -
runojen kirjoittamisen absurdiudesta kuin siitä absurdiudesta,
etten kirjoittaisi runoja."
Minä pidän runojen lukemisen absurdiudesta.
Miksi metsä kohahtelet
"MIKSI METSÄ KOHAHTELET" M. EMINESCU, SUOM. L. RYÖMÄ
Sadetta ja viimaa vailla
Oksiasi ojentelet
Totta huojun tällä lailla Hetkeni kun hupenevat
Päivä hiipuu, ilta saapuu Puista lehdet putoilevat
Sanoin poikaani tähtien kaitsijaksi.
Hän puhui maailmankaikkeudelle.
CAI QING YUGUON ÄITI
Kukaan tässä maailmassa ei ymmärtänyt häntä.
Hän oli hyvin yksin.
Hän oli olemassa, mutta kukaan muu ei huomannut sitä.
Sydäntäni särki, kun en voinut tehdä muuta -
kuin antaa hänen itkeä sylissäni.
Halasin häntä ja taputtelin hänen selkäänsä.
CAI QING YUGUON ÄITI
Vanhempani rakastavat minua ja ovat ymmärtäväisiä.
Mutten kestä, jollen pääse opiskelemaan ulkomaille.
YING YONLING YUGUON ISÄ
Toivon neljää asiaa.
Haluan kehittää itseäni jatkuvasti älyllisesti.
Toiseksi haluaisin voida nauttia -
kaikenlaisista luovuuden muodoista,
kuten kirjallisuudesta ja taiteesta.
Haluaisin myös luoda itse -
ja antaa oman panokseni maailman taiteeseen ja kulttuuriin.
Toivon myös löytäväni aidon rakkauden uudessa yhteiskunnassa.
"Hyvä Romanian opetusministeriö.
Kirjoitan kertoakseni, miksi unelmoin opiskelusta Romaniassa."
"Hyvä Bacăun yliopiston edustaja.
Tervehdys. Olen kiinalainen lukiolainen -
ja pidän Romanian kulttuurista, erityisesti Mihai Emninescusta."
Yuguon kysymys Romaniassa opiskelusta -
odotti sähköpostissani, kun tulin töihin.
"Unelmani on tulla Romaniaan,
sydämeni kirjallisuuden maahan,
opiskella romaniaa ja tulla oikeaksi kirjallisuudentutkijaksi."
Moni nuori haluaa opiskella Romaniassa.
ADRIAN APĂVĂLOAEI BACĂUN YLIOPISTO
Kukaan heistä ei koskaan sano rakastavansa Romaniaa.
Vastasin heti, koska halusin juuri Yuguon meille.
Olen aina tiennyt olevani Karpaattien lohikäärme.
Eikö ole upea sattuma,
että yliopisto sijaitsee aivan Karpaattien juurella?
Hän aikoi lähteä opiskelemaan Romaniaan.
Miten voisin suojella häntä?
Emme olleet rajoittaneet hänen elämäänsä, ja hän sai elää vapaasti.
Olisin silti halunnut pitää hänet siipieni suojissa.
Otin hänestä kuvan, kun lähdimme lentokentälle.
En halunnut olla ylitunteellinen,
mutta pelkäsin, että kaipaisin häntä liikaa.
Hän oli unelmoinut pääsystä Romaniaan opiskelemaan.
YIN YONGLIN YUGUON ISÄ
Siksi, vaikken olisi halunnut päästää häntä niin kauas,
en estänyt häntä.
Tunsin, kun hän katsoi minua peilistä ja hymyili minulle.
Minun piti purra hammasta, jotten olisi näyttänyt sydänsuruani.
Toistaiseksi suurin seikkailuni.
On aika etsiä uusi luola
"UUTTA LUOLAA KOHTI" YIN YUGUO
Korkeampi, leveämpi Ja paljon valoisampi
Matkalla saattaa lunta sataa
Ja tuulet mua voi tuivertaa
Mut kuulen kutsun tuon ja tiedän
Mun mentävä on
Hän taisi yllättyä,
sillä Bacăussa on vain 200 000 asukasta.
Täällä ei käy ketään, toisin kuin Bukarestissa ja muissa suurkaupungeissa.
Tänne pysähdytään vain, jos jokin on hätänä.
Hei, äiti! Tässä se nyt on,
Bacăun Vasile Alecsandri -yliopisto.
Tämä on vanha rakennus.
Tuossa on tietenkin Eminescu.
Herra Adrianin tunnetkin jo. Hän auttaa minua aina.
Tämä on minun luokkani.
Rouva Druga opettaa romanian kielioppia.
Ja uskomaton herra Danila.
En ollut ennen tavannut kiinalaisia.
OPETTAJA ROMANIAN KIELI JA KIRJALLISUUS
Ei tänne tulla vain opiskelemaan kieltä ja kulttuuria.
Ainakaan tähän yliopistoon.
Kuulin, että hän oli tullut.
Näin pitkän nuorukaisen.
Hänen pukeutumistyylinsä hämmästytti minua.
OPETTAJA, ENGLANTI
Hänellä oli aina valkoinen kauluspaita.
Ylös asti napitettuna.
Rypyttömäksi silitetty.
Hän pyyhki taulun, vaikka olin tottunut tekemään sen itse.
Hän tarjoutui aina kantamaan laukkuni eikä uskonut kieltelyitä.
Kysyinkin häneltä vähän anteeksipyydellen,
paljonko asukkaita hänen kotikaupungissaan oli.
HALLINTOJOHTAJA
Kun hän sanoi, että se oli viisi kertaa Bukarestin kokoinen,
kysyin, miksi hän tuli Romaniaan ja erityisesti Bacăuhun.
Pidän Bacăun kaupungista.
YIN YUGUON BLOGITEKSTI
Viikonloppuisin käyn nukkumaan -
juuri ennen kuin aurinko nousee -
ja nousen ylös Romanian iltapäivän leppeässä auringossa.
Solmio kaulassa ja silmät unisina.
Yritän taistella väsymystä vastaan kahvikupillisen kanssa.
Pitää harjoitella vielä.
Toivon sinulle, ihana Romania
Kaikista Eminescun runoista -
tuo hymni oli hänelle tärkein.
Sitä voi sanoa hymniksi.
Siis "Toivon sinulle, ihana Romania".
Kunniakas maani, maa jota kaipaan
Hän pyysi minua kuuntelemaan, kun hän lausui sen.
Hän lausui sen kahdesti ja pyysi sitten minua lausumaan sen.
Olkoon tulevaisuutesi Yhtä kunniakas kuin mennyt
Ihana Romania, tätä toivon sinulle
Järjestimme kansallisen kulttuuripäivän paikallisessa galleriassa.
Yuguo tuli paikalle.
MUSEONHOITAJA
Nuori kiinalainen mies tuli katua pitkin.
Hän pysähtyi gallerian eteen ja sanoi romaniaksi: "Päivää!"
VALOKUVAAJA
Mitä ihmettä?
Hän oli huvittava.
Ikuistin hassun näyn.
Hänellä oli perinteinen romanialainen karvahattu.
Juhlistamme kansallisrunoilijaamme Mihai Eminescua -
ja romanialaista kulttuuria.
Yleisö oli apaattista, tapahtuma oli tylsä.
Siellä oltiin vain tavan vuoksi.
Tapahtuman puolivälissä…
Päivää.
Lausun teille tänään Eminescun runon -
"Toivon sinulle, ihana Romania".
Yleisö oli ihmeissään.
Oli hiirenhiljaista.
Kuka hän oli, ja miten hän osasi romaniaa?
MUSEONHOITAJA
Kaikki olivat äimissään.
KIRJAILIJA
Hän osasi kieltä ihmeellisen hyvin.
Toivon sinulle, ihana Romania
Kunniakas maani, maa jota kaipaan
Eipä enää naurattanut.
Ensin nauroimme hänelle kuin typerykset.
Hän löi kaikki ällikällä.
KIRJAILIJA
Kuin illan tähdet ja päivän kajo
Eläköön kunniasi ja onnesi ikuisesti…
Kun katsoin ja kuuntelin häntä,
ymmärsin,
että hän oli todella poikkeuksellinen ihminen.
Ja nyt kiinaksi.
Toivon sinulle, ihana Romania…
Tapahtuma heräsi eloon,
kun tämä nuori kiinalainen ilmestyi lausumaan Eminescua.
Hän sopi joukkoon hienosti.
Hän etsi paikkaansa kulttuurissamme ja romanialaisten keskuudessa.
Me kuitenkin myös tarvitsimme häntä ja hänen arvostustaan.
Ihana Romania, tätä toivon sinulle
Kiitos!
Hän kertoi olevansa yliopisto-opettajien ainoa lapsi.
Minusta oli uskomatonta, että hänen vanhempansa -
päästivät hänet niin kauas niin nuorena.
Hän oli kaukana, mutta hän eli unelmaansa.
Hän kertoi innoissaan kaikesta näkemästään ja oppimastaan.
Varista kannattaa tarkkailla ajan kanssa.
YIN YUGUON BLOGITEKSTI
Sen olemus ja höyhenpuku ovat todella kauniit.
Kotikaupungissani variksia näkee harvoin.
Valkea talvi, valkea talvi
NIMETÖN RUNO YIN YUGUO
Pilvet taivaan korkeuksissa
Usvainen näkymä, usvainen näkymä
Armoton kuin lohikäärmeen liekki
Hän ei ollut ennen nähnyt lunta.
Se ilahdutti häntä.
Kun lunta satoi myöhään illalla, hän tuli ulos.
ASUNTOLAN VARTIJA
Hän imi kaiken itseensä.
Tunnelman, luonnon, rakennukset, puut, linnut.
NAAPURI
Joudun usein pettymään.
Siis Romaniaan.
Hän näki maamme aivan eri silmin.
Hän näytti minullekin, että Romania on kaunis.
Hän kävi usein museossamme ja halusi oppia kaiken.
Yritimme puhua hänelle englantia, mutta hän halusi puhua ja oppia romaniaa.
ETNOGRAFISEN MUSEON HOITAJA
Hän halusi tietää kaiken.
Hän oli kuin eri aikakaudelta.
Hän oli sisimmältään herkkä.
Minusta tuntui, että hän oli -
puhdas ja aito.
Hän etsi jotakin -
valtavan kiinnostuneesti ja intensiivisesti.
Hän halusi mennä Alba Iuliaan.
Matka sinne on ihan kauhea.
Harva bacăulainen -
nappaa Romanian lipun käteensä ja lähtee Alba Iuliaan -
joulukuun ensimmäisen päivän kylmyydessä.
Herää, romanialainen
Kuoleman unesta
Hän soitti meille aivan innoissaan.
Hän ei saanut nukutuksi sinä yönä.
Hän lauloi Romanian kansallislaulua -
koko junamatkan Alba Iuliaan.
Hän kertoi osallistuvansa kulkueeseen,
väkijoukon keskellä, yhdessä muiden kanssa.
Koko Romania tuntuu kokoontuneen Alba Iuliaan.
BLOGITEKSTI
Siellä juhlitaan yhdistymisen satavuotispäivää.
Onnekseni sain osallistua juhlintaan ja kuvata sitä.
Kauan eläköön Romania!
Tapasin Yuguon Alba Iuliassa.
Hän oli Romanian väreissä päästä varpaisiin.
Hän oli liikuttunut ja onnellinen siitä, että juhlimme kaikki yhdessä.
En enää pelkää jääväni yksin.
Romanialaiset suhtautuvat minuun lämpimästi.
Minua autetaan ja minuun luotetaan, vaikken ole ollut hyödyksi maalle.
Osoitan vain rakkauteni Romaniaa kohtaan.
Niin? -Miksi olet täällä tänään?
Rakastan Romanian kulttuuria ja kirjallisuutta. Tulin tänne juhlimaan.
Onneksi olkoon, Romania!
Toivotan maalle ja sen kansalle valoisaa tulevaisuutta.
Mistä olet kotoisin? -Kiinasta.
Hän tuli tänne kaukaa.
KANSALLISPÄIVÄN JUHLIJA
Ja puhui meistä niin kauniisti ja suoraan.
Sehän on aivan tavatonta.
Minut kutsuttiin perinteiselle romanialaiselle aterialle.
Kansani juteltiin, ja minua pidettiin ystävänä.
Olin valtavan onnellinen.
Tässä. Hänen ensimmäinen lehtijuttunsa.
"Joulukuun ensimmäinen Alba Iuliassa", kirjoittanut Yin Yuguo.
Kun olen iloinen, menen usein puistoon.
Varikset ovat Bacăun kaupunginpuiston valtiaita.
BLOGITEKSTI
Siipien läiske kuuluu koko ajan.
Tuntuu siltä, että lohikäärme on viimein löytänyt kotinsa.
Minulla on vielä paljon tutkittavaa, katsottavaa ja löydettävää.
Minulla on siihen paljon aikaa ja rajattomasti energiaa.
Tapasin Yin Yuguon 4.1.2019.
Hän tuli käymään museossa.
Opastetun kierroksen jälkeen -
hän halusi kirjoittaa vieraskirjaan.
Koska hän oli niin pitkä, hän polvistui kirjoittamaan.
Se oli erikoislaatuinen hetki.
Hän näytti ikään kuin rukoilevan,
ja kysyin, saisinko ottaa kuvan.
Sen kuvan perusteella -
poliisi sitten tunnisti hänet -
tragedian jälkeen.
Perjantaina hän sanoi haluavansa käydä Neamţin linnoituksessa.
Sääennuste oli sellainen, että pyysin häntä jäämään kotiin.
Hän päätti silti lähteä sinne junalla.
Juna pysähtyi eräälle väliasemalle normaalia pitemmäksi ajaksi.
Yuguo ei tiennyt, mistä oli kyse, ja hätääntyi.
Hän luuli, että hänen piti jäädä siinä pois kyydistä.
Hän hyppäsi pois kyydistä, kun juna jo liikkui.
Hän avasi oven -
ja näki pehmeän näköisen lumihangen.
Hän ei tiennyt, että lumen alla oli kivinen kilometripylväs.
Hän löi päänsä siihen.
Hän kuoli välittömästi.
Muistan, kun leikit pienenä kylpyammeessa.
Vettä roiskui kaikkialle,
ja naurusi täytti koko huoneen.
Sanoit: "Uskon, että maailmankaikkeuden olemus on tuhka.
Maa on Auringon tuhkaa ja Aurinko on galaksin tuhkaa.
Kaikki on tuhkaa."
Olit silloin viiden.
En osaa enää hymyillä.
Jos tosiaan on olemassa rinnakkaismaailma,
toivon, että Yuguo on siellä tavoittelemassa unelmiaan.
Toivon, että hän on siinä maailmassa terve ja onnellinen -
ja elää sellaista elämää kuin haluaa.
Minun täytyy oppia olemaan vahva.
Moni kysyy, kadummeko, että päästimme hänet sinne.
Emme me sitä kadu.
Vanhempien suurin toive -
on nähdä lastensa unelmien toteutuvan.
Jos ei uskalla tavoitella unelmiaan, ei saavuta mitään.
Bacău on hänen kotinsa.
Koska se on Karpaattien vuoristossa -
ja koska hän vietti siellä 80 todella onnellista päivää.
Hän sanoi: "Äiti, näin unta, että olin lohikäärme ja lensin taivaalla.
Mutta kuolin. Sydämeeni iskettiin puukko.
Putosin taivaalta, ja lihallani ruokittiin monia ihmisiä."
Hän sanoi, että tuli unesta iloiseksi.
Yuguo olisi täyttänyt 17 vuotta 15.3.2019.
Sinä päivänä hänet julistettiin Bacăun kunniakansalaiseksi.
Yuguon vanhemmat perustivat Bacăun yliopistoon -
Yuguon nimikkostipendin kirjallisuudenopiskelijoille.
He aikovat rahoittaa sitä loppuelämänsä ajan.
Omistettu Yuguolle ja hänen rakastaville vanhemmilleen.
Tekstitys: Mari Harve